**Obec Bátorove Kosihy**

**DOMOVÝ PORIADOK**

**DENNÉHO STACIONÁRA JAZMÍN**

**Príchod do zariadenia**

Klienti majú možnosť prichádzať do zariadenia od 8.00 do 10.00, prípadne po dohode s vedúcou zariadenia v dohodnutom čase.

**Príchod do DS JAZMÍN a odchod z DS JAZMÍN**

Po príchode do DS **JAZMÍN** sa klienti aj zamestnanci prezujú do prezuviek, v ktorých budú chodiť len v budove.

Klienti odchádzajú z DS **JAZMÍN** buď sami alebo s rodinnými príslušníkmi. Po opustení priestorov DS **JAZMÍN** za klientov už nezodpovedajú pracovníci  DS **JAZMÍN**.

**Vstup do jednotlivých priestorov DS JAZMÍN**

Klienti majú umožnený vstup do všetkých miestností DS **JAZMÍN** podľa ich zaradenia do jednotlivých skupín, podľa práve prebiehajúcich terapií a podľa potreby (pomoc pri obede, pomoc pri „domácich prácach“, pomoc pri upratovaní a pod.). Rodinný príslušníci, resp. zákonní zástupcovia, majú povolený vstup do dennej miestnosti DS **JAZMÍN** a po dohode s vedúcou zariadenia DS **JAZMÍN** aj do ostatných miestností, okrem výdajne.

**Používanie ochranného odevu**

Každý klient DS **JAZMÍN** používa ochranný pracovný odev podľa charakteru vykonávanej činnosti a podľa potreby v rámci zaradenia do jednotlivých terapií.

**Dodržiavanie hygienických zásad**

Každý klient DS **JAZMÍN** má mať osobné hygienické potreby, zodpovedajúce jeho veku a zdravotnému stavu, napr. hrebeň, potreby intímnej hygieny, plienky, vložky a pod.

**Zdravotnícke pomôcky**

Klient má mať k dispozícii osobné zdravotnícke pomôcky, zodpovedajúce jeho potrebám, ktoré prinesie do DS **JAZMÍN** (napr. korzet, špeciálne topánky, plienky, lieky, barle, vozík, atď)

**Stravovanie a účasť klientov na príprave jedál a pri stolovaní**

V DS **JAZMÍN** je podľa záujmu klienta zabezpečený obed. Prinášanie vopred dohodnutej stravy (ovocie, zelenina, v obmedzenej miere sladkosti) do zariadenia je povolené. Klienti v rámci svojich možností sa môžu zapojiť do prípravy stolovania resp. po obede do umývania riadu a pod.

**Zapájanie sa do „domácich“ prác**

Klienti sa v rámci svojich možností zapájajú do prác v okolí budovy DS **JAZMÍN** a pomáhajú pri stolovaní, pri umývaní riadu a pri upratovaní priestorov DS **JAZMÍN**.